Thorbjørn Bergersen

Thorbjørn Birger Bergersen (født 1930)Aftenposten, 19. oktober 2000, s. 20. er en norsk, pensjonert generalmajor og heraldiker. Han er kjent for å ha utformet heraldiske våpen, faner og medaljer for det norske Forsvaret.Tore Oksholen: «General og kunstner», Aftenposten, 6. juni 1988, s. 14.«Heraldikk, takk!», Forsvarsforum, nr. 9, september, 2004, s. 58–59.

Bergersen tok befalsskolen for Feltartilleriet. Han var deretter i Tysklandsbrigaden før han tok Krigsskolen, der han gikk ut i 1953.Aftenposten, 19. oktober 1990, s. 10. Han har også Hærens stabsskole, Forsvarets høgskole og U.S. Army Command and General Staff College.

Fra 1969 til 1971 var Bergersen adjutant for kong Olav. Han arbeidet også noen år i Forsvarsdepartementet. Bergersen tjenestegjorde fra 1980 til 1983 som sjef for Finnmark landforsvar. Fra 1983 til 1990, da han gikk av med pensjon, var han sjef for Distriktskommando Trøndelag. 

Bergersen har også virket som heraldisk kunstner og fungerte som Forsvarets rådgiver i heraldikk, inntil oberst Jan Eide overtok vervet, og nå Claus Andreas Østby. Han har utarbeidet et stort antall avdelingsmerker, uniformsmerker, faner osv for Forsvaret. Han har også tegnet medaljer. Bergersen har også utformet uniformstegn og distinksjoner for statlige etater som Sivilforsvaret og Politi- og lensmannsetaten.

 Utmerkelser 
For sin heraldiske innsats for Forsvaret er Bergersen tildelt Forsvarets hederskors«Hedres med sin «egen» medalje» , forsvaret.no, 13. april. 2016., Forsvarsmedaljen med laurbærgren,Aftenposten, 23. februar 1989, s. 12. og Hærens fortjenstmedalje.«Thorbjørn Bergersen tildelt Hærens fortjenestmedalje», fofo.no, 9. desember. 2020. Han har også mottatt Hærens vernedyktighetsmedalje med tre stjerner, Den islandske falkeorden, Forbundsrepublikken Tysklands fortjenstorden og USAs Legion of Merit.

 Referanser 

 Litteratur 
 Hans Cappelen: «Militærheraldikeren og avdelingsmerkene», Heraldisk Tidsskrift nr 66, København 1992

Kategori:Norske generalmajorer
Kategori:Norske heraldikere
Kategori:Forsvarets hederskors
Kategori:Forsvarsmedaljen med laurbærgren
Kategori:Den islandske falkeorden
Kategori:Forbundsrepublikken Tysklands fortjenstorden
Kategori:Personer fra Oslo